Komisijos tarnybu darbinis dokumentas - Pridedamas prie Europos parlamento ir Tarybos direktyvos iš dalies keičiančios Tarybos direktyvą 80/181/EEB dėl valstybių narių įstatymų, susijusių su matavimo vienetais, suderinimo, pasiūlymo - Poveikio vertinimo santrauka [COM(2007) 510 galutinis SEC(2007) 1136] /* SEK/2007/1137 galutinis */





[pic] | EUROPOS BENDRIJŲ KOMISIJA | Briuselis, 10.9.2007 SEC(2007) 1137 KOMISIJOS TARNYBŲ DARBINIS DOKUMENTAS Pridedamas prie Europos Parlamento ir Tarybos direktyvos iš dalies keičiančios Tarybos direktyvą 80/181/EEB dėl valstybių narių įstatymų, susijusių su matavimo vienetais, suderinimo, pasiūlymo Poveikio vertinimo santrauka [COM(2007) 510 galutinis SEC(2007) 1136] Poveikio vertinimas susijęs su Direktyva 80/181/EEB dėl matavimo vienetų. Pagal direktyvą reikalaujama, kad matavimai Europos Sąjungoje būtų atliekami naudojant metrinės sistemos vienetus, bet leidžiama naudoti ir papildomąsias nuorodas (nenustatant jų apibrėžties) iki 2009 m. pabaigos. Direktyvoje reikalaujama, kad po šios datos visos nuorodos būtų pateikiamos naudojant metrinę sistemą, dėl to reikėtų nuolat atlikti pakartotinį tarpatlantinei prekybai skirtų prekių ženklinimą iš esmės dėl to, kad ES teisės aktai dėl nuorodų pateikimo tik pagal metrinę sistemą prieštarautų JAV teisės aktams, pagal kuriuos reikalaujama produktus ženklinti dvejopai (naudojant metrinę sistemą ir JAV colius/svarus). Remiantis atsiliepimais apie Komisijos tarnybų darbinį dokumentą, gautais per šias konsultacijas, kurios atitinka minimalius Komisijos standartus, buvo nustatytos trys alternatyvos. - 1 alternatyva – nesiimti jokių veiksmų. Naudojimo pabaigos sąlyga reikštų, kad pasibaigus 2009 m. nebebus leidžiama naudoti papildomųjų nuorodų. Gali prireikti peržiūrėti dabartinį acquis , kuriame reikalaujama tam tikrais atvejais pateikti nuorodas naudojant ne SI vienetus, pvz., kcal atveju. Nederinama su technikos pažanga. Jungtinė Karalystė ir Airija ir toliau būtų įsipareigojusios nustatyti likusių išimčių (pintos, mylios, Trojos uncijos atžvilgiu) taikymo pabaigos datą. - 2 alternatyva – panaikinti direktyvą. Valstybės narės galėtų nacionalinius teisės aktus pagrįsti tarptautiniais standartais, kuriais grindžiama ir direktyva. Dėl šios priežasties kai kurios valstybės narės gali nuspręsti nepriimti jokių nuostatų. Pagal Sutarties 28 straipsnį būtų taikomas abipusis pripažinimas. - 3 alternatyva – atnaujinti direktyvą. Direktyva pakeičiama siekiant pašalinti problemas, pirmiau paminėtas pastraipoje dėl nesiėmimo jokių veiksmų, t. y. suteikiamas leidimas neribotą laikotarpį naudoti papildomąsias nuorodas (colis, svaras). Jos naudojamos ir sektoriuose, kuriuose matavimams atlikti nėra metrinės sistemos vienetų. Pasirinkus šią alternatyvą išlaikoma esama padėtis ir neribotam laikui pratęsiamas visų galiojančių išimčių taikymas nemetrinės sistemos matavimo vienetų atžvilgiu. Be to, jeigu būtina, atliekamas atnaujinimas atsižvelgiant į technikos pažangą (katalas). Taip pat panaikinamas reikalavimas, kad Jungtinė Karalystė ir Airija nustatytų likusių išimčių taikymo pabaigos datą. 3 alternatyva – atnaujinti direktyvą – vertinama palankiausiai, nes tokiu atveju išlaikoma esama padėtis ir nereikia naujų administracinių išlaidų – šioje srityje tai būtų daugiausia ženklinimo išlaidos. Ši alternatyva leidžia užtikrinti sąveiką, atsirandančią plačiau naudojant papildomąsias nuorodas ir toliau lanksčiai taikant direktyvą nemetrinės sistemos vienetų naudojimo atžvilgiu visų pirma tuose sektoriuose, kuriuose nėra metrinės sistemos vienetų, pvz., dvejetainiai matavimo vienetai kompiuterijoje (bitai, baitai). Ši alternatyva užtikrintų, kad toliau būtų laikomasi dabartinės praktikos, kuri iš esmės nesukėlė rimtų problemų. Leidžiant Jungtinei Karalystei ir Airijai neribotą laiką taikyti išimtis (pintos, mylios, Trojos uncijos atžvilgiu), naudos gautų dauguma vartotojų, kurie nori, kad dabartinė padėtis nesikeistų. Pasirinkus 1 alternatyvą nesiimti jokių veiksmų daugiausia būtų patiriama didelių administracinių išlaidų, daugiausia išlaidų greičiausiai patirtų mažosios ir vidutinės įmonės, nes jų atveju masto poveikis yra mažesnis. Siekiant, kad poveikio vertinimas būtų proporcingas, nebuvo išsamiai vertinamos išlaidos pagal standartinį išlaidų modelį, bet buvo remiamasi gana panašiais vertinimais, susijusiais su įvairiais pramonės sektoriais. Labai sunku įvertinti išlaidas, atsirandančias pasirinkus 2 alternatyvą – panaikinti direktyvą, bet jos gali būti didelės ir gali būti susijusios su tuo, kad valstybės narės gali skirtingai įgyvendinti tarptautinius standartus – taip susidarys painiava, o gal iškils ir kliūčių prekybai. Be to, gali būti atsitiktinai patirta didelių nuostolių dėl nesusipratimo, pvz., dėl gedimo Marse sudužo JAV erdvėlaivis „Marslander“, nes gamybos etape colių/svarų nuorodos buvo supainiotos su metrinės sistemos nuorodomis. Pasirinkus alternatyvą, kai leidžiama naudoti papildomąsias nuorodas dar vieną 10 metų laikotarpį (ketvirtas terminas po 1989, 1999 ir 2000 m.) ateityje įvyktų didelių pokyčių mažiausiai trijose politikos srityse ( in vitro diagnostikos, maistingumo ženklinimo ir intelektinės nuosavybės teisių srityse) ir šis leidimas Jungtinėse Valstijose nebūtų laikomas teigiamu signalu keisti esamą padėtį – jeigu jos leistų atlikti ženklinimą vien tik pagal metrinę sistemą, kaip „atlygį“ Europos Sąjunga sudarytų kliūtį prekybai produktais, paženklintais papildomosiomis nuorodomis.